Държавен вестник, бр. 35, 2011 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  35
2. получаване на известие за издаденото 
решение на изпълнителния директор на Ан­
тидопинговия център – за лицата по ал. 1, 
т. 1 – 3 и т. 5.
Чл. 57. (1) Председателят на Дисциплинарната 
комисия, или при отсъствие негов заместник, 
назначава трима членове от състава на комисията 
за разглеждането и решаването на всеки отделен 
случай. Всеки разглеждащ състав се председа­
телства от председателя на Дисциплинарната 
комисия или негов заместник и включва един 
от членуващите в Дисциплинарната комисия 
лекари и един от членуващите в Дисциплинар­
ната комисия спортни специалисти.
(2) За член на разглеждащия състав не може 
да бъде назначавано лице:
1. което е страна по делото или заедно с 
някоя от страните по делото е субект на спор­
ното или свързано с него правоотношение;
2. което е съпруг или роднина по права 
линия без ограничение, по съребрена линия 
до четвърта степен или по сватовство до тре­
та степен на някоя от страните или на неин 
представител;
3. което живее във фактическо съпружеско 
съжителство със страна по делото или с неин 
представител;
4. което е било представител, съответно 
пълномощник, на страна по делото;
5. което е взело участие при решаване на 
делото в друга инстанция или е било свидетел 
или вещо лице по делото;
6. относно което съществуват други обстоя­
телства, които пораждат основателно съмнение 
в неговото безпристрастие.
(3) Член на състава е длъжен сам да се 
отстрани в случаите по ал. 2, т. 1 – 5, а кога­
то не приеме отвода по ал. 2, т. 6, да обяви 
обстоятелствата.
(4) За отсъствието на обстоятелствата по 
ал. 2 членовете на състава попълват декларация.
(5) Съставът заседава при открити врати, 
освен ако някоя от страните не поиска спорът 
да се разгледа при закрити врати.
Чл. 58. Лицата по чл. 56, ал. 1, т. 1 и 3 могат 
да направят писмен отказ от разглеждане на 
спора и да признаят извършеното нарушение 
на антидопинговите правила, като приемат 
предвидените за него санкции. 
Раздел ІІ
Заседания. Решения. Обжалване
Чл. 59. (1) За насрочването на първото 
заседание страните за изслушване се известя­
ват писмено в срок до 3 дни преди датата на 
заседанието.
(2) Разглеждащият състав може да отлага 
изслушване. За следващите заседания страните 
се информират сами.
(3) При разглеждането на случая всяка от 
страните има право да бъде представлявана за 
собствена сметка.
(4) При разглеждането на случая всяка от 
страните има право на преводач, ако разглеж­
дащият състав счете за необходимо ползването 
на услугите му. Разглеждащият състав определя 
самоличността на преводача, както и кой поема 
отговорността за заплащане на неговите услуги.
(5) Всяка от страните в производството има 
правото да представя писмени и устни доказател­
ства, в т. ч. да призовава и разпитва свидетели, 
както и да взема становища по представените 
от другата страна доводи и доказателства.
(6) Фактите, свързани с нарушенията на 
антидопинговите правила, могат да бъдат 
установени посредством всякакви надеждни 
доказателствени средства, включително само­
признания. Разглеждащият състав по молба на 
едната страна в производството може да изиска 
от другата страна да представи притежаван от 
нея документ, а страната, която иска документа, 
обяснява неговото значение за производството.
(7) В дисциплинарното производство тежест­
та на доказване се разпределя, както следва:
1. тежестта на доказване за наличието на 
нарушение на антидопинговите правила пада 
върху Антидопинговия център; стандартът на 
доказване е способността на Антидопинговия 
център да докаже нарушението на антидопин­
говите правила до нужното удовлетворяване на 
състава по разглеждане на случая, като се има 
предвид тежестта на повдигнатото обвинение; 
този стандарт на доказване за всички дела е по-
висок от обикновения превес на доказателствата 
и по-нисък от доказването по несъмнен начин; в 
случаите, когато с оглед даване на възможност 
за оборване на презумпция или за установяване 
на конкретни факти и обстоятелства наредбата 
премества тежестта на доказване върху спор­
тиста или лицето, явяващи се предполагаемите 
извършители на нарушение на антидопинговите 
правила, стандартът на доказване е превес на 
доказателствата, с изключение на установеното 
в чл. 66 и 71, които предвиждат, че спортистът 
е длъжен да удовлетвори по-голяма тежест на 
доказване;
2. в случаите на използване на допинг се 
прилагат следните правила за доказване: 
а) по презумпция лабораториите с акреди­
тация от САА провеждат анализите на проби 
и процедурите по тяхното приемане и съхра­
няване съобразно Международния стандарт за 
лаборатории; спортистът или съответното друго 
лице могат да опровергаят тази презумпция, 
в случай че установят поява на отклонение от 
Международния стандарт за лаборатории, което 
с основание би могло да е станало причина 
за неблагоприятния аналитичен резултат; в 
случай че спортистът или съответното друго 
лице опровергаят презумпцията чрез доказване 
на такова отклонение, Антидопинговият център 
носи тежестта да докаже, че отклонението не 
е било причината за неблагоприятния анали­
тичен резултат;